# data[].attributes.body
1914. bitka kod rijeke Marne u Francuskoj – to je bitka koja se vodila na zapadnom bojištu. Njemačka vojska imala je namjeru zauzeti Pariz no na jugu Francuske kod rijeke Marne su je zaustavile francuska i engleska vojska pa se njemačka vojska morala povući. Na taj način Njemačka je zaustavljena da brzo završi rat.

# data[].attributes.body
1914. bitka kod Tannenberga – to je bitka koja se vodila na istočnom bojištu. Ruska vojska je pokušala ući u Njemačku no okružila ju je i pobijedila Njemačka vojska. Nijemci su preko ruske radio veze saznali unaprijed za sve ruske planove borbe pa su se mogli unaprijed pripremiti. Njemačka je tako ostvarila veliku pobjedu na istočnom bojištu.

# data[].attributes.body
1915. bitka kod Mazurskih jezera - to je bitka koja se vodila na istočnom bojištu. Njemačka vojska napala je rusku vojsku kako bi je izbacila iz Pruske. Budući da Rusi nisu bili pripremljeni na napad i da su se morali povući, puno ih je poginulo jer su se smrznuli u snijegu ili izgubili. Njemačka je pobijedila, a Rusija više nije nikada napadala na tom području.

# data[].attributes.body
1915. bitka kod Galipolja - (Poluotok Gallipoli, Turska). U ovoj bitci su Saveznici (Velika Britanija i Francuska) imali namjeru zauzeti tursku obalu da tim putem mogu doći do Rusije. Prvo je krenuo napad s mora, a nakon otpora Osmanlija krenuli su napadati i putem kopna. Turska se obranila i pobijedila pa su se Saveznici morali povući.

# data[].attributes.body
1916. bitka kod rijeke Somme – (sjeverna Francuska). To je bila jedna od najvećih bitaka Prvog svjetskog rata i s najviše gubitaka, a trajala je skoro 5 mjeseci. Saveznici (Velika Britanija i Francuska) napali su njemačke položaje kako bi smanjile pritisak na francuski prostor. Ovo je bitka u kojoj su prvi put upotrjebljeni tenkovi. Položaj Saveznika se jako malo promijenio, no njemačka vojska je imala velike gubitke u ljudstvu i oslabila je.

# data[].attributes.body
1916. bitka kod grada Verduna gdje je Njemačka napala francusku vojsku koja se tu utvrdila. Obje strane su se jako borile mjesecima. To je bila jedna od bitaka s najvećim brojem ljudskih žrtava – poginulo je oko 700.000 francuskih i njemačkih vojnika. Nitko nije ništa dobio jer su im nakon kraja bitke položaji bili otprilike isti, no Francuska se obranila.

# data[].attributes.body
1916. bitka kod Jutlanda - Danska, 1916. To je bila najveća pomorska bitka u Prvom svjetskom ratu koja se vodila između Velike Britanije i Njemačke. Kako je Velika Britanija sprečavala Njemačkoj da provodi trgovinu, Njemačka ih je napala da si otvori pomorski put no Velika Britanija je saznala za njihove namjere i dobro se pripremila. U bitci je sudjelovalo 250 ratnih brodova. Iako je Velika Britanija u toj bitci pretrpila veću štetu od Njemačke, zadržali su svoj položaj na moru.

# data[].attributes.body
1917. bitka kod Caporetta - Italija, blizu rijeke Soče (danas Kobarid, Slovenija). U toj bitci austro-ugarska i njemačka vojska iznenada su napale talijansku vojsku koja je tom prilikom pretrpila veliki poraz. Koristio se i bojni otrov pa se talijanska vojska morala povući. To je bio najveći poraz talijanske vojske u Prvom svjetskom ratu, a nakon toga Italiji su pomogli Saveznici (Velika Britanija i Francuska).